Mreža podrške inkluzivnom obrazovanju je u oktobru 2017. godine objavila javni poziv za primere dobre prakse inkluzivnog obrazovanja. konkurs za primere dobbre prakse realizujemo u okviru projekta ***„Unapređivanje obrazovanja u Srbiji kroz jačanje kompetencija Mreže podrške inkluzivnom obrazovanju i drugih zaposlenih za inkluzivno obrazovanje“*** koji sprovodi Mreža podrške inkluzivnom obrazovanju (MIO) u saradnji sa Grupom MOST, a u partnerstvu sa UNICEF-om i Ministarstvom prosvete, nauke i tehnološkog razvoja i uz finansijsku podršku Švajcarske agencije za razvoj i saradnju. Cilj projekta je poboljšanje kvaliteta podrške deci koje pružaju obrazovne ustanove i unapređivanje inkluzivnog obrazovanja kroz horizontalno učenje, obuke i edukativni materijal.

Na osnovu objavljenog javnog poziva, Mreži podrške inkluzivnom obrazovanju stiglo je 45 prijava.Postupak selekcije dospelih primera odvijao se u dve faze.

U prvoj fazi šest imenovanih članova Mreže pregledalo je po 7 – 8 primera i ocenilo ih prema zadatim kriterijumima. Na osnovu ove procene, u prvoj fazi odabrana su 24 primera dobre prakse koja su ušla u uži izbor za nagrade i objavljivanje na sajtu MIO.

U drugoj fazi selekcionu komisiju činile su tri članice: Ana Prodanović, predstavnica UNICEF-a, Gordana Cvetković, predstavnica MPNTR i Milena Jerotijević, predstavnica MIO. Od 24 primera koja su ušla u uži izbor za nagradu, izabrano je 6 primera koja će biti nagrađena.   
  
Kriterijumi na osnovu kojih je izvršena procena su sledeći:

* Iz opisa se vidi da je proces inkluzije kontinuiran;
* Jasno su prikazani nedvosmisleni efekti u napredovanju deteta/učenika;
* Jasno se vidi uključenost i druge dece/učenika, odnosno, aktivnosti se tako planiraju da u njima svi istivremeno učestvuju;
* Primer je instruktivan, opisan tako da drugi iz njega mogu da uče;
* Primer prikazuje podršku za uključivanje i napredovanje deteta/učenika u redovnom obrazovnom sistemu;
* Prikaz deteta/učenika je objektivan, sa stavom prihvatanja i uvažavanja;  
  Prepoznaju se jake strane i interesovanja u cilju jačanja samopouzdanja učenika;
* Postoji promišljeno i ciljano izgrađivanje odnosa poverenja, uz uvažavanje svakog napora i vrednovanje i najmanjeg napretka deteta/učenika;
* Identifikovana su područja u kojima je potrebna dodatna podrška;
* Dobro je osmišljena i dosledno sprovedena podrška detetu/učeniku, uz primenu sveobuhvatnog pristupa i principa savremene pedagogije;
* Planirana podrška (ciljevi i ishodi) omogućava sticanje primenjivih znanja i veština i doprinosi uključivanju deteta/učenika u život zajednice;
* Podsticana je vršnjačka podrška i svest o značaju vršnjačkog učenja;
* Ostvarivana je dobra saradnja sa roditeljima i drugim osobama koje poznaju učenika;
* Vidljivo je uspotavljanje pozitivne i saradničke atmosfere među zaposlenima u ustanovi i drugim akterima u lokalnoj zajednici.

Na osnovu navedenih kriterijuma, tročlana komisija jednoglasno je odlučila da sledeći autori dobiju nagradu za primere dobre prakse inkluzivnog obrazovanja:

|  |  |  |  |  |
| --- | --- | --- | --- | --- |
| RRed.br. | autori /ke | mesto | ustanova | naslov |
| **11.** | Sanja Novaković, pedagog i Danijela Krsmanović, nastavnica biologije | Požarevac | Ekonomsko-trgovinska škola | Priča o jednom posebnom dečaku |
| **22.** | Borko Milošević, nastavnik matematike | Petrovac na Mlavi | OŠ „Bata Bulić“ | Stefan |
| **33.** | Dina Zavarko, učiteljica | Novi Sad | OŠ „Veljko Vlahović“ | Korak po korak |
| **44.** | Nadežda Čolić,nastavnica matematike | Novi Sad | OŠ „Veljko Vlahović“ | Priča o Tanji |
| **55.** | Gordana Pavlović, profesor srpskog jezika i književnosti i Jovan Komlenac, psiholog | Šid | Gimnazija „Sava Šumanović“ | Važnije je kako nego koliko – iskorak ka integrisanju učenika migranta u srednjoškolsko okruženje |
| **66.** | Atila Arpaš, nastavnik matematike | Bačko Petrovo Selo | OŠ „Šamu Mihalj“ | Video nastavnik |

Pored ovih šest nagrađenih primera, veći broj primera dobre prakse koji su procenjeni kao veoma kvalitetni, nakon saglasnosti autora biće objavljeni na sajtu Mreže, o čemu ćete biti naknadno obavešteni.